Podcast and Chill le MacG

Podcast and Chill with MacG ke potekhasete yeo e thomilego le go swarwa ke YouTuber ya Afrika Borwa Macgyver Mukwevho, yo a tsebegago kudu ka leina la MacG. Lenaneo la gagwe la mathomo le gašitšwe ka Phupu 2018 gomme morero wa yona ele gofa batho boithabišo, thuto le metlae ka go hlohleletša batho ba go tuma le batho bago tsebega setšhabeng gotla go lenaneong la bona gore batle ba sware poledišano kaga maphelo a bona.

 Baswari ba lenaneo 
Lenaneo le le swerwe ke Macgyver Mukwevho bjalo ka molaodi yo mogolo, gammogo le Sol Phenduka le yo mongwe wago šoma le bona  yo leina la gagwe le sa utollwago (yo a bitšwago "Ghost Lady")  bjalo ka baamogedi mmogo. Ghost Lady  ga a tšwelele khamereng ge go gašwa eupša o tšea karolo gomme o kgatha tema ye bohlokwa mo lenaneong le. [ <span title="The text near this tag may need clarification or removal of jargon. (November 2023)">go nyakega tlhathollo</span> ]

 Phatlalatšo 
Lenaneo le laletša batho ba tumilego le batho bao ba tsebegago setšhabeng go tšea karolo dithulaganyong tša dipotšišo le dikarabo moo lenaneong le.

Gare ga baeng bao ba lemogegago bao ba etetšego lenaneo la  Podcast and Chill e be e le mopresidente wa EFF Julius Malema, badiragatši Pearl Thusi le Connie Chiume ; batšeakarolo Israel Matseke Zulu, Rapulana Seiphemo, le John Kani ; seopedi sa mmino wa Hip Hop elego Emtee, seopedi sa diphalafala Wouter Kellerman ; moraloki wa mmino e lego Black Coffee le motšweletši wa dipapadi Robert Marawa . [ <span title="This claim needs references to reliable sources. (November 2023)">go nyakega tsopolo</span> ]

MacG o ratwa ke batheetši ba gagwe ka lebaka la metlae ya gagwe. Mošomi mmogo e lego Sol Phenduka o tsebja bjao ka nkgwete ya di-puns   ka lebaka la ka mokgwa woo a bapadišago ka gona mantšu moo lenaneong le.

Lenaneo le e bile le na le mohlahlobi wa dintlha yo asa tšwelelego khamereng eupša a netefatša tshedimošo ya dihlogo tša lenaneo le.

Lenaneo le le gaša mananeo a lona ka Mošupologo le Labone ao a ka hlwetšagalago go YouTube le Spotify.

Koša yeo e ralokwago ge lenaneo le thoma le ge le fela ke koša yeo Ngaka John Kani a lego karolo ya yona.  Lenaneo le le bjalo ka papatšo ya leina la bjala la MacG la Grandeur.https://www.news24.com/life/arts-and-entertainment/celebrities/actor-rosie-motene-demands-r200-000-and-public-apologies-in-podcast-and-chill-defamation-lawsuit-20240816   

 Dikarolo 
Neteweke ya Podcast and Chill e na le ditšweletšo tše ntši ntle le Podcast and Chill le MacG. Neteweke ye e tšweletša gape Dipopcorn le Chisi yeo e swerego ke Mpho Popps Modikoane le Robot Boii morwa wa sereti le seopedi Mzwakhe Mbuli .  Neteweke ye e tšweletša gape lenaneo lago bitšwa City Girl leo le gašago ke Tebogo Thobejane, le le lengwe lenaneo leo le bitšwago Spreading Humours leo le gašago ke Seemah, Yanda Woods le Zille.

Lenaneo le le fihleletše tše dintši gomme le tšewa bjalo ka lenaneo la mathomo la mmamoratwa ka Afrika Borwa. https://zalebs.com/top-of-the/podcast-and-chill-with-macg-celebrates-a-milestone-19577663327227457 MacG e thopile sefoka sa mogaši wa ngwaga go 2021 VN Global Media and Entertainment Awards le go  2021 SA Social Media Dominance of the Year  . Lenaneo le le na le balatedi bago feta milione go YouTube, se se dira gore lenaneo le lebe le lenngwe la mananeo ama kgolo kudu kontinenteng ya Afrika. 

 Ditšhupetšo